English: Thank you for the questions. On energy projects, I think you will find that there are green energy projects that are being proposed in every single one of the four regions. Mid Wales isn't just a home to the Centre for Alternative Technology in Machynlleth; there's more to be done there. And actually, the UK Government have recently confirmed that they're interested in more onshore wind generation as well. It's relatively cheap compared to other forms of power generation, but you'll also see offshore wind generation in significant quantities in north Wales and also around Swansea bay with the Celtic sea. So, there's lots of opportunity and, of course, the capital region have purchased Aberthaw as a landing point for green energy generation. And the point for me isn't just to decarbonise our supply of energy; it's the economic activity and benefit that goes with it. I regularly think about Denmark, not just because my elder brother and his family live there, but, actually, they managed to get to a point with onshore wind in particular, where they got in early, they got first-mover advantage, they got lots and lots of economic benefit, not just the power generation, and I'm keen that we don't lose sight of the economic opportunities. I don't just want us to construct lots of energy projects near to them being deployed and then maintain them, I think there's a real opportunity to do much more. And again, it's another example of where if there was a willing approach from the UK Government, we could do more on investment, because some of the investment around HyNet in north-west England and north Wales could and should be extended; we could also see more across the industrial cluster right across east, west and south Wales as well, and that would be to all of our benefit. When it comes to your point about the just transition, that's a key part of our Net Zero Wales plan. We're looking for a just transition, not to simply abandon areas and not to have a plan for a transition from one form of employment to another. And that's not necessarily easy, but there is a real opportunity to do so. Many of the skills that are unlikely to be - . Many of the jobs that are unlikely to be needed in 20 to 30 years will still have skills that will transfer into newer jobs, and part of our challenge is how we reskill people already in the world of work. And that's part of the reason why this Government is investing in personal learning accounts, for example - so, learning in work. And I regularly make this point, and I had a conversation just this morning about this: the workforce of the future is here in very large part. People in work in 10 years' time, most of those people are already in the workforce. So, yes, we need new entrants coming in - we should never apologise for focusing on those new entrants who will learn new skills, coming in today, tomorrow and in the next few years - but we also need to make sure that we take our current workforce with us and provide them with opportunities to acquire new skills. On many of your questions around free ports, I will just say there's no need for the Government not to have a focus on community wealth building, and that is very much part of our everyday economy and the foundational economy approach as well: how we try to keep wealth within communities; what that means for local procurement, not just in the bids, but then in the way that people then behave once they've secured procurement contracts as well - that they keep to what they said they'd do. That is very much part of what we'll need to see in the free ports programme as well. Look, this was a UK Government initiative, and the Welsh Government has negotiated to a position where we can agree to the deployment of a free port on terms that we have inserted. And there's similarity in what we have agreed and what the Scottish Government has agreed as well. So, we do have conditions around fair work in the prospectus, and you'd expect me, not just as a former trade unionist and Welsh Labour Member, but you'd expect me, as a Minister in a Government that has a commitment to Wales being a fair work nation, to see free ports must be part of that and not separate from it. So, that's what's in the prospectus, and I'm not going to agree to any bid that comes forward on the basis of diminishing terms and conditions, on diminishing environmental regulations, on diminishing labour rights. And that is a genuine decision, where we will make the decision, as well as the UK Government. I'm prepared to say 'no' to bids that don't meet that standard. As well as seeing what's in the bid, I also want to see how that's going to be monitored and managed. That's why we set up some of the architecture on what's being called essentially a workers committee. There'll be people who recognise this a joint union committee in other workplaces, where you do have a way for trade unions to be part of what takes place on a work site, on a multi-employer site as well. It's not that unusual in power, steel and other places as well. So, I look forward to bids, but also to activity. For me, the test will be not whether within that area you see more economic activity, but whether you overall see more activity, rather than activity that has been displaced. That's part of the challenge of previous examples of this sort of intervention: can we genuinely grow overall economic activity and not simply shift it from one part of the country to another?
Welsh: Diolch i chi am y cwestiynau. O ran prosiectau ynni, rwy'n credu y byddwch chi'n canfod cynigion am brosiectau ynni gwyrdd ym mhob un o'r pedwar rhanbarth. Nid y Ganolfan Dechnoleg Amgen ym Machynlleth yn unig sydd i'w gweld yn y canolbarth; fe fydd yna fwy yn cael ei wneud yn y fan honno. Ac mewn gwirionedd, mae Llywodraeth y DU wedi cadarnhau yn ddiweddar bod ganddyn nhw ddiddordeb mewn cynhyrchu mwy o ynni gwynt ar y tir hefyd. Mae hynny'n gymharol rad o gymharu â mathau eraill o gynhyrchu ynni, ond fe welwch chi gyfraddau sylweddol o gynhyrchu ynni gwynt oddi ar y môr yn y gogledd ac o amgylch bae Abertawe yn y môr Celtaidd hefyd. Felly, fe geir llawer o gyfle ac, wrth gwrs, mae'r brifddinas-ranbarth wedi prynu Aberddawan i fod yn safle ar gyfer cynhyrchu ynni gwyrdd. Ac nid datgarboneiddio ein cyflenwad ynni ni yw'r unig bwynt yn fy marn i; fe geir y gweithgaredd economaidd a'r lles sy'n dod yn ei sgil. Rwy'n meddwl am Ddenmarc yn aml, ac nid yn unig am fod fy mrawd hŷn a'i deulu yn byw yno, ond, mewn gwirionedd, fe lwyddon nhw i gyrraedd pwynt gyda gwynt ar y tir yn benodol, gan ddechrau yn gynnar, a manteisio ar symud yn gyntaf, fe gawson nhw lawer iawn o fudd economaidd, nid dim ond o ran cynhyrchu ynni, ac rwy'n awyddus nad ydym ni'n colli golwg ar y cyfleoedd economaidd. Nid wyf i'n dymuno i ni ddim ond adeiladu llawer o brosiectau ynni yn agos atyn nhw a'u defnyddio nhw a dim ond eu cynnal nhw wedyn, rwy'n credu bod cyfle gwirioneddol i ni wneud llawer iawn mwy. Ac eto, mae honno'n enghraifft arall o'r hyn a allem ni ei wneud pe bai yna ddull parod gan Lywodraeth y DU, fe allem ni wneud mwy o ran buddsoddi, oherwydd fe allai rhywfaint o'r buddsoddiad o amgylch HyNet yng ngogledd-orllewin Lloegr a gogledd Cymru gael ei ymestyn; fe allem ni weld mwy hefyd ar draws y clwstwr diwydiannol ar draws dwyrain, gorllewin a de Cymru, ac fe fyddai hynny er ein lles ni i gyd. O ran eich pwynt chi am drawsnewid cyfiawn, mae honno'n rhan allweddol o'n cynllun Cymru Sero Net ni. Rydym ni'n chwilio am drawsnewid sy'n rhoi cyfiawnder, ac nid dim ond troi ein cefnau ar ardaloedd a pheidio â bod â chynllun ar gyfer trosglwyddo o un math o gyflogaeth i'r llall. Ac nid yw hynny'n rhwydd o reidrwydd, ond fe geir cyfle gwirioneddol i wneud hynny. Mae llawer o'r sgiliau yn annhebygol o fod - . Fe fydd llawer o'r swyddi y mae hi'n annhebygol y bydd eu hangen nhw mewn 20 i 30 mlynedd yn parhau i ofyn sgiliau a fydd yn trosglwyddo i swyddi sy'n fwy newydd, a rhan o'n her ni yw sut rydym ni am ailsgilio pobl sydd ym myd gwaith eisoes. A dyna ran o'r rheswm pam mae'r Llywodraeth hon yn buddsoddi mewn cyfrifon dysgu personol, er enghraifft - felly, dysgu yn y gwaith. Ac rwyf i'n gwneud y pwynt yma'n rheolaidd, ac fe ges i sgwrs fore heddiw ynglŷn â hyn: mae gweithlu'r dyfodol gennym ni yma i raddau helaeth iawn. Y bobl a fydd yn gweithio ymhen 10 mlynedd, mae'r rhan fwyaf o'r bobl hynny yn y gweithlu eisoes. Felly, oes, mae angen newydd-ddyfodiaid yn dod i mewn - ni ddylem ni fyth ag ymddiheuro am ganolbwyntio ar y newydd-ddyfodiaid hyn a fydd yn dysgu sgiliau newydd, sy'n dod i mewn heddiw, yfory ac yn y blynyddoedd nesaf hyn - ond mae angen i ni sicrhau hefyd ein bod yn dwyn ein gweithlu presennol gyda ni ac yn darparu cyfleoedd iddyn nhw feithrin sgiliau newydd. O ran llawer o'ch cwestiynau chi ynghylch porthladdoedd rhydd, ni wnaf i ddim ond dweud nad oes angen i'r Llywodraeth beidio â chanolbwyntio ar ennill cyfoeth cymunedol, ac mae honno'n rhan fawr o'n heconomi ni bob dydd a'r dull economi sylfaenol hefyd: sut rydym ni'n ceisio cadw cyfoeth yn y cymunedau; beth mae hynny'n ei olygu ar gyfer caffael lleol, nid yn unig yn y ceisiadau, ond yn y ffordd y mae pobl yn ymddwyn wedyn pan eu bod nhw wedi sicrhau'r contractau caffael hefyd - eu bod ni'n cadw at yr hyn ddywedon nhw y bydden nhw'n ei wneud. Mae honno'n rhan fawr o'r hyn y bydd angen i ni ei weld yn y rhaglen porthladdoedd rhydd hefyd. Edrychwch, menter gan Lywodraeth y DU oedd hon, ac mae Llywodraeth Cymru wedi negodi hyd at y sefyllfa lle gallwn ni gytuno i ddefnyddio porthladd rhydd ar delerau y gwnaethom ni eu mewnosod. Ac mae tebygrwydd yn yr hyn yr ydym ni wedi ei gytuno arno a'r hyn y mae Llywodraeth yr Alban wedi cytuno arno hefyd. Felly, mae gennym amodau ynglŷn â gwaith teg yn y prosbectws, ac fe fyddech chi'n disgwyl i mi, nid yn unig yn gyn-undebwr llafur ac yn Aelod Llafur Cymru, ond fe fyddech chi'n disgwyl i mi, yn Weinidog mewn Llywodraeth sydd wedi ymrwymo i Gymru sy'n genedl gwaith teg, i weld y rheidrwydd i borthladdoedd rhydd fod yn rhan o hynny ac nid ar wahân i hynny. Felly, dyna sydd yn y prosbectws, ac ni fyddaf i'n cytuno ar unrhyw gais sy'n dod ymlaen ar sail crebachu telerau ac amodau i bobl, ar sail lleihâd mewn rheoliadau amgylcheddol, nac ar sail lleihâd o ran hawliau llafur. Ac fe fydd hwnnw'n benderfyniad didwyll, y ni sy'n gwneud y penderfyniad, yn ogystal â Llywodraeth y DU. Rwy'n barod i wrthod ceisiadau na fydd yn bodloni'r safonau hyn. Yn ogystal â gweld yr hyn sydd yn y cais, rwy'n awyddus i weld sut y bydd hynny'n cael ei fonitro a'i reoli. Dyna pam y gwnaethom ni sefydlu peth o'r bensaernïaeth ar yr hyn sy'n cael ei alw yn ei hanfod yn bwyllgor y gweithwyr. Bydd rhai pobl yn gyfarwydd â chyd-bwyllgor undeb fel hwnnw mewn gweithleoedd eraill, lle mae gennych chi ffordd i undebau llafur fod yn rhan o'r hyn sy'n digwydd ar safle'r gwaith, ar safle aml-gyflogwr hefyd. Nid yw hynny'n rhywbeth mor anarferol â hynny o ran ynni, dur a mannau eraill hefyd. Felly, rwy'n edrych ymlaen at dderbyn y ceisiadau, ond at y gweithgarwch hefyd. I mi, nid y prawf fydd a fyddwch chi'n gweld mwy o weithgarwch economaidd yn yr ardal honno, ond yn hytrach a fyddwch chi'n gweld mwy o weithgaredd yn gyffredinol, yn hytrach na gweithgarwch yn cael ei ddadleoli. Mae honno'n rhan o her a ddaeth o enghreifftiau blaenorol o ymyrraeth fel hyn: a allwn ni feithrin gweithgarwch economaidd sy'n wirioneddol gyffredinol ac nid dim ond ei symud o un rhan o'r wlad i'r llall?